شه‌فه‌ق نيوز/ توركيا وه‌ل لێدوان ره‌جه‌ب ته‌يب ئه‌ردۆغام سه‌رۆكى وه‌رجه‌ چه‌ن رووژيگ ك  له‌سه‌ردانه‌گه‌ى ئه‌را واشنتۆن چاره‌نويس شار كۆبانيى سوورى ئه‌خاده‌ بان مه‌حه‌ك ك له‌تى باس له‌وه‌ كرد ئه‌نقه‌ره‌ هيمان گشت ئامانجه‌يلى جيوه‌جێ نه‌ويه‌ سه‌ربار ئه‌وه‌گ په‌لامار فراوانيگ ئه‌را بان باكوور خوه‌رهه‌ڵات سوريا له‌ ته‌شرين يه‌كه‌م ئه‌نجامدا.
ئه‌ردۆغان له‌ كۆنگره‌يگ رووژنامه‌گه‌رى هاوبه‌ش وه‌ل دۆناڵد تره‌مپ هاوتا ئه‌مريكيه‌گه‌ێ، وه‌رجه‌ دو رووژ وت: ناوچه‌ى ئارام له‌ سه‌رێ كانى تا جه‌رابلوس ئه‌گرێده‌و، وه‌بى ئه‌وه‌گ ديارى بكا چاره‌نويس كۆبانى چه‌س ك ئه‌كه‌فێده‌ ناونى دو ناوچه‌ له‌ مه‌رزه‌يل سوورى - توركى.
هه‌ر له‌و باوه‌تيشه‌و، شيه‌وكه‌ريگ سياسى سوورى ك نيشته‌جى واشنتۆنه‌ وت: روسيا رێگرى له‌ هويچ ئاڵشتكارييگ ديموگرافى له‌ شار كۆبانى ناكا، به‌ڵكوو وه‌چه‌واشه‌وه‌ مۆسكۆ ئى سيناريۆ وه‌ خاس زانێد جوور سزايگ ئه‌را هيزه‌يل سورياى ديموكرات و دامه‌زرانن شاڵيگ بيلايه‌ن ك كورد توركيا و سوريا له‌يه‌ك جياوه‌ بكا.
